આ કાર્યક્રમને આયોજકોએ 'હાઉડી મોદી'નું નામ આપ્યું હતું. આ રેલીમાં વડા પ્રધાન નરેન્દ્ર મોદીએ એવું અનુમાન કર્યું હતું કે રાષ્ટ્રપતિ ટ્રમ્પ નવેમ્બર 2020માં થનારી ચૂંટણી જીતી રહ્યા છે.

મોદીએ ફેબ્રુઆરી 2020માં અમદાવાદમાં હ્યુસ્ટનથી પણ મોટી રેલી કરીને ટ્રમ્પનું ભવ્ય સ્વાગત કર્યું હતું.

મોદી-ટ્રમ્પની ગાઢ દોસ્તીથી એવું લાગતું હતું  ભારતીય મૂળનો અમેરિકન સમુદાયનો પરંપરાગત ઝુકાવ ડેમૉક્રેટિક પાર્ટીથી હઠીને રિપબ્લિકન પાર્ટી તરફ થઈ રહ્યો છે.

ચૂંટણી પહેલાં થયેલા એક સર્વે અનુસાર રિપબ્લિકન પાર્ટી તરફનો આ ઝુકાવ સંપૂર્ણ સમર્થનમાં બદલાયો નથી.

ચૂંટણી બાદ કરાયેલા સર્વેમાં સ્પષ્ટ થઈ ગયું હતું કે રિપબ્લિકન પાર્ટીને 2016ની તુલનામાં ભારતીય મૂળના થોડા લોકોના મત પડ્યા છે, પણ 72 ટકા ભારતીય મૂળના અમેરિકનોએ ડેમૉક્રેટિક પાર્ટીના રાષ્ટ્રપતિપદના ઉમેદવાર જો બાઇડન અને ઉપરાષ્ટ્રપતિપદનાં ઉમેદવાર કમલા હેરિસને પોતાનો મત આપ્યો બતો.

'હાઉડી મોદી' રેલી કામ ન લાગી

'હાઉડી મોદી' રેલીમાં સામેલ થનારાઓમાં એમ.આર. રંગાસ્વામી પણ હતા, જે 'ઇન્ડિયાસ્પોરા' સંસ્થાના સંસ્થાપક છે.

તેઓએ ન્યૂયૉર્ક ટાઇમ્સ અખબારને આપેલા ઇન્ટરવ્યૂમાં કહ્યું હત... બીજા 4000 અક્ષરો માટે લેખ ચાલુ રાખો:
ું કે રેલીમાં સામેલ થનારાઓનો બહુમત પહેલી પેઢીના ભારતીય-અમેરિકનોથી હતો, જેમણે 2006માં ટ્રમ્પને પોતાનું સમર્થન આપ્યું હતું.

ભારતીય મૂળના અમેરિકન નાગરિક દેશની 32 કરોડ વસતીના 1.5 ટકાથી પણ ઓછા છે, પણ તેમની ગણતરી અમેરિકાના સફળ સમુદાયોમાં થાય છે.

વર્ષ 2015માં સરેરાશ આવક એક લાખ ડૉલર પ્રતિવ્યક્તિ હતી, જે રાષ્ટ્રીય સરેરાશથી બમણાથી થોડી ઓછી છે.

આ સમુદાય રિપબ્લિકન પાર્ટી અને ડેમૉક્રેટિક પાર્ટી બંનેને દિલી ખોલીને ચૂંટણીફંડ આપે છે, એટલા માટે નેતાઓ તેમનું મહત્ત્વ સમજે છે.

લગભગ 20-25 વર્ષ પહેલાં આ સમુદાયે સિલિકોન વેલીના ઉદયમાં ભારે યોગદાન આપીને નામ કમાવ્યું હતું.

એ અગાઉ સ્થાનિક અમેરિકનોએ આ સમુદાયને અભ્યાસમાં સફળતા, પરિશ્રમ અને વ્યવસાયમાં વિકાસનું મજબૂત હથિયાર ગણાવ્યો હતો.

આ વખતે ચૂંટણીમાં પણ ભારતીય મૂળના અમેરિકન મતદારોએ ડેમૉક્રેટિક પાર્ટીનો સાથ નહોતો છોડ્યો.

તેનું એક મોટું કારણ કમલા હેરિસ બન્યાં, જેમનાં સ્વર્ગીય માતા તામિલનાડુનાં હતાં અને પિતાનો સંબંધ કેરેબિયન દેશ જમૈકાથી છે.

પરિણામ એ આવ્યું કે જો બાઇડન-કમલા હેરિસની ટીમે પોતાના પ્રશાસન માટે ભારતીય મૂળના 20 અમેરિકન સભ્યોની જાહેરાત કરી અથવા તેમને નિયુક્ત કર્યા છે.

અમેરિકન સિસ્ટમ અનુસાર, નામાંકિત કરેલા ઉમેદવારોનાં નામને સૅનેટની સ્વીકૃતિ મળવી જરૂર હોય છે. આ ટીમમાં 13 મહિલાઓ છે અને તેમાં ડૉક્ટરોની સંખ્યા ઘણી છે.

તેમાં ઘણાને ઓબામા પ્રશાસનમાં કામ કરવાનો અનુભવ છે અને લગભગ બધા બિલરલ વિચારધારાવાળા છે.

નીરા ટંડન : પ્રબંધન અને બજેટ કાર્યાલય ડાયરેક્ટર

નીરા ટંડન

ઉપરાષ્ટ્રપતિ કમલા હેરિસ બાદ સૌથી મહત્ત્વના ભારતીય મૂળનાં અધિકારી એટલે નીરા ટંડન. 

જો બાઇડને સેન્ટર ફૉર અમેરિકન પ્રોગ્રેસ સંસ્થાનાં અધ્યક્ષ અને મુખ્ય કાર્યકારી અધિકારી નીરા ટંડનને પ્રબંધન અને બજેટ કાર્યાલયનાં નિદેશક તરીકે પસંદ કર્યાં છે.

જો સૅનેટ તેમની નિયુક્તિની પુષ્ટિ કરી દે તો તેઓ આ કાર્યાલયનું નેતૃત્વ કરનારાં પહેલા શ્વેત વંશીય મહિલા છે.

પ્રબંધન અને બજેટ કાર્યાલયના નિદેશકના રૂપમાં તેમના પર પ્રશાસનખર્ચ અને નીતિગત યોજનાઓની જવાબદારી છે. નીરા ટંડનનાં માતાપિતાનો સંબંધ ભારત સાથે હતો, પણ તેમની વચ્ચે તલાક થતા નીરાનું પાલનપોષણ તેમનાં માતાએ કર્યું હતું.

ગરીબીના દિવસોને યાદ કરતાં તેઓએ હાલમાં એક ટ્વીટમાં કહ્યું હતું કે જ્યારે તેમનાં માતાપિતા વચ્ચે તલાક થયા ત્યારે તેમની ઉંમર ઓછી હતી. તેમનાં માતા સરકારી ભોજન અને નિવાસના...